Ní ìbẹrẹ̀ pẹ̀pẹ̀, ọjọ́ mẹ́fà ni à ń sọ ọmọ lórúkọ ìbáà jẹ́ ọmọkùnrin tàbí ọmọbìnrin. Ṣùgbọ́n àwọn ìran tàbí ìdílé pàtàkì pàtàkì pàápàá ní ààrin ẹ̀yà Yorùbá Ọ̀yọ́ ní ètò ìsọmọlórúkọ tó yàtọ̀ sí ọjọ́ mẹ́fà. Ní ìdílé Olú- òjé, Onígbẹ̀ẹ́tì, Olókùn- Ẹṣin, Arẹ̀sà, Oníkòyí àti Olúgbọ́n, ọjọ́ keje ni à ń sọ ọmọbìnrin lórúkọ. Ọjọ́ kẹsàn án ni ti ọkùnrin. Bí a bá bí ìbejì ní ìdílé wọ̀nyìí, tí àwọn méjéèjì sì jẹ́ obìnrin, ọjọ́ keje la ó sọ wọ́n lórúkọ. Ṣùgbọ́n tí àwọn méjéèjì bá jẹ́ ọkùnrin, ọjọ́ mẹ́sàn án ni a ó sọ wọ́n lórúkọ. Tí ọ̀kan nínú àwọn méjéèjì bá jẹ́ ọkùnrin tí èkejì sì jẹ́ obìnrin, ọjọ́ kẹjọ ni a ó sọ wọ́n lórúkọ ní ìdílé náà.
Ni ibere pepe, ojo mefa ni a n so omo loruko ibaa je omokunrin tabi omobinrin. Sugbon awon iran tabi idile pataki pataki paapaa ni aarin eya Yoruba Oyo ni eto isomoloruko to yato si ojo mefa. Ni idile Olu- oje, Onigbeeti, Olokun- Esin, Aresa, Onikoyi ati Olugbon, ojo keje ni a n so omobinrin loruko. Ojo kesan an ni ti okunrin. Bi a ba bi ibeji ni idile wonyii, ti awon mejeeji si je obinrin, ojo keje la o so won loruko. Sugbon ti awon mejeeji ba je okunrin, ojo mesan an ni a o so won loruko. Ti okan ninu awon mejeeji ba je okunrin ti ekeji si je obinrin, ojo kejo ni a o so won loruko ni idile naa.